Strachin

El Strachin l'è un furmai a pasta mola e de cürta stagiunadüra fai cun lat intregh de vaca. El se presenta cume un furmai grass e cremus, sensa rüsca e dal culur bianch. 

Tipich d'la Lumbardia, el sò num el vegn dal fat che in urigin par fal se drueva el lat d'le vache strache dopu che i evun fai 'l San Martìn a val a la fin de l'alpeg estiu. In Valtelina, in del Paves e in del Piasentin el num de Strachin vegn druad anca par el gurgunzöla che l'è 'na particolar version dal strachin, uriginariament ciamad "strachin de Gurgunzöla". 

Insema a la Lumbardìa, anca la Tuscana e el Veneto hann miss el strachin in d'la sò lista de prudut agrualimentar tradisiunai.

Categoria:Formai